точка на движението, разрешено от СВЗ;
 –точка, съобщена чрез устно или писмено указание съгласно правилниците;
 –стоп-табла;
 –ръчни сигнали.
 Това обхваща разрешеното движение, описано в ETCS, и разрешение за движение, дадено с инструкции/сигнали.
 Не се включват случаите, при които преминават превозни средства без прикачена тягова единица или влак без присъствието на персонал на борда.
 Европейска инструкция
 Хармонизирана европейска инструкция, която осигурява сходна информация на машинистите в Европейския съюз, даваща възможност те да реагират по сходен начин в сходни ситуации
 Евакуация
 Евакуация на влака означава всички пътници да бъдат инструктирани да напуснат влака и да се отправят към инфраструктурата под ръководството на персонала на борда. Персоналът на борда координира с ръководителя на движението, че е безопасно това да бъде направено.
 Извънгабаритен превоз
 Превозно средство и/или превозван товар, което/който поради конструкцията си, размерите си или теглото си не съответства на параметрите на маршрута и изисква специално разрешение за движение, и за което/който може да са необходими специални условия за част или за цялото пътуване.
 Здравословни и безопасни условия
 В контекста на настоящия регламент това се отнася само за медицинската и психологическата квалификация, необходима за експлоатацията на съответните елементи на подсистемата.
 Прегрята букса
 Букса и буксов лагер с надвишаване на максималната проектна работна температура.
 Инцидент
 Съгласно определението в член 3 от Директива (ЕС) 2016/798.
 Дължина на влака
 Обща дължина на всички возила по осевата линия на буферите, включително локомотивите.
 Обходен коловоз
 Коловоз, който е свързан с главния коловоз и се използва за преминаване, разминаване и престой.
 Национален правилник
 Правилник, утвърден на национално равнище или от управител на инфраструктурата, в който са обхванати специфични за система от клас В или за прехода между системи от клас А и системи от клас В.
 Работен език
 Езикът или езиците, използвани в ежедневната дейност на управителя на инфраструктурата и публикувани в неговата декларация за мрежата, които служат за предаване на оперативни или свързани с безопасността съобщения между персонала на управителя на инфраструктурата и железопътното предприятие.
 Оперативна инструкция
 Официална информация, обменяна между ръководителя на движението и машиниста, с цел да бъде осигурена/продължена експлоатацията на железопътната система в специални случаи Оперативни инструкции съществуват както на национално равнище, така и на равнището на ЕС.
 Пътник
 Лице (различно от служител с определени задължения във влака), пътуващо във влака или намиращо се в обект, собственост на железниците, преди или след пътуване с влак.
 Следене на работните показатели
 Системното наблюдаване и протоколиране на работните показатели на железопътната услуга и на инфраструктурата с цел внасяне на подобрения и в двете.
 Квалификация
 Физическата и психологическа годност за изпълнение на задачата, както и необходимите за това познания.
 Реално време
 Способността за обмен или обработка на информация за конкретни събития (като пристигане на дадена гара, преминаване през гара или отпътуване от гара) от пътуването на влака едновременно с тяхното настъпване.
 Пункт за докладване
 Място, определено в графика на движението на влаковете, в което трябва да се докладва време на пристигане, отпътуване или преминаване.
 Маршрут
 Определен участък или участъци от железопътната линия.
 Задача от критично значение за безопасността
 Задача, изпълнявана от персонал в рамките на управление или въздействие върху